Tankku leimailee: 2015
Synttärikorttirinkimme eteni toisiin synttäreihin - minun synttäreihini!
Tälläisiä ihanuuksia Posti-Pate minulle kiikutti:
HAU-Hauskaa Synttäriä toivotti Elli
Japanihenkisesti minua onnitteli Siiri
Keijumaiset terveiset Annelta
Ihastuttavia teekuppeja Aikulta
Ja omaperäiset terveiset Lapista Jonnalta
Alempikin kuva Jonnan kortista!
Kiitokset kovasti kaikille korteista! Seuraavaa korttien lähetystä saadaankin odottaa joulukuulle saakka.
LOMAILUA - viikko nro 2
Huomenna se on taas paluu arkeen - ja töihin!
Jälkimmäisellä lomaviikollani meidän taloudessamme sairastettiin kesäflunssa, joka hiukan muutti viikon suunnitelmia, mutta kaikki suunniteltu ehdittiin kuitenkin tehdä ja flunssakin on enää muisto vain :)
Viikkoon mahtui isän synttärit, värityskirjan värittelyä, shoppailupäivä Tampereella, Stigin ilmaiskeikka Koskenkorvalla ja lopuksi omat synttärini :)
Tampereelta ostin muutamia vaatteita - erityisesti ihastuin kirppiksellä Lumikki-paitaan! Etsin kovasti myös erilaisia kyniä (kunnon puuvärejä) värityskirjoja varten, mutta suurin osa oli loppunmyyty. Äitini osti Helsingin reissullamme jo oman värityskirjansa ja muutaman päivän kirjoja selatessani, minäkin löysin oman suosikkini. Ostin aluksi "eläinten valtakunnan" ja lisää hurahdettuani pistin muutaman muunkin aikuisten värityskirjan tilaukseen Adlibrikselta.
Aikuisten värityskirja - Eläinten valtakunta
Tampereen reissun jälkeen kävin Seinäjoen Suomalaisesta ostamassa netissä kehutut puuvärit Stabilon Green Colorsit. Olin itsekkin tyytyväinen väreihin, peittivät hyvin ja olivat mukavat käteen. Samalla reissulla käytiin Koskikeskuksella maistelemassa Minetti jäätelöitä ensimmäistä kertaa - ihanan paljon vaihtoehtoja sorbeteissa! Maisteltiin läpi vihreä omena- ja mango-sorbetti sekä mustikkamuffinssijäätelö. Kirkkaansininen "Smurffit" houkutteli myös, mutta olen ennenkin ollut allerginen siniselle väriaineelle, joten en uskaltanut tähän lastensuosikkiin koskea.
Harmitti kun kuukauden takainen Stigin ilmaiskeikka Tuurissa meni vähän mönkään kaatosateen takia. Nyt kun lauantaina sää kerran salli, kurvasimme katsomaan Stigiä Jari Mäelle, Koskenkorvalle. Samalla pääsin käymään myymälässä, jossa olen halunnut jo pidemmän aikaa päästä poikkeamaan. Stig ja DJPP Koskenkorvalla
Nyt vielä viimeisen lomapäivän tsemppi päälle - josko saisin edes yhden kortin askareltua tälle lomalle :)
Game Of Thrones-aiheinen synttärilahjani ei ehtinyt vielä perjantaiksi perille, sitä odotellessa <3
Aikuisten värityskirjat,
Sain mieluisan viestin facebookissa viikko sitten, opiskeluaikainen kaverini tilasi minulta kaksi korttia - tyttövauvalle ja onnittelut tämän noin 4-vuotiaalle isosiskolle. Piristävä tilaus! Tässä tekemäni kortit:
Suurin osa kuvista on HobbyHousen valmiita kuvia, toiseksi alimmassa Kaisercraftin vauvapaperista leikattu kuva. Kaksi korttia lähti siis maailmalle ja kaksi jäi omiin varastoihin. Tämän kesän tavoitteena onkin saada itsellekkin muutama valmis onnittelukortti "pankkoon" - näitä kun tuntuu aina tarvitsevan, silloin kun ei millään ehtisi kortteja tehdä.
Tein 5 äitienpäiväkorttia, kaikille elämäni "äideille". Yllätys, yllätys - violettia omalle äidille, lempiväri kun edelleen on...
Ihana tyttö on Nellien vintagekuva-arkilta. Yritin haeskella ihan itseni näköistä tyttöä - ja vielä koiran kanssa. Tämä oli ihan minun näköiseni, lapsena minullakin oli tuommoinen tukka! Daughter-teksti Pion Designin arkilta. Kortin alareunassa lukee "Mother" rub-onsseilla. Isänäidille hillittyä musta-valkoista höystettynä sinisellä.
Äidinäidille värikkäämpää / kesäisempää. Anopille vintagehenkinen kortti.
Tänään käväistiin "Vesalla" eli Keskisellä ja mukaan tarttui nostalgisia kiiltokuvia, minulla on ollut ihan näitä samoja joskus ihan pienenä! Sain idean Minnan blogista (ja Ihana-lehden jutusta) tehdä keräämistäni astioista ja kupeista vastaava mini-albumi. Etsin albumiin jotain kivoja värikkäitä kuvia koristuksiksi - nää koirat on just passeleita ja sopivan retroja! Albumipohjan sain jo tehtyä, käytin mustia kansia ja mustaa kartonkia sisäsivuiksi. Haluan albumiin mahdollisimman monta sivua ja jättää tyhjääkin uusille keräilykohteille - siksi jätin paksut aaltopahvit yms pois. Nyt pitäisi teettää valokuvat astioista ja alkaa mätsäillä papereita sivuille! Kiva projekti sadepäiville! Hyvää Äitienpäivää Äideille! <3 Lähettänyt
Eilen vierailtiin ihanissa vappuhäissä!
Tässä hääparille tekemäni kortti:
Kortissa ei ole korttipohjaa, koska teimme kahden muun kaverin kanssa yhteisen kortin hääparille, joka koottiin myöhemmin haitariksi. Onnea, onnea ihanat M & A! <3